آمریکا پرزیدنتی دونالد ترامپ‌ین آوروپا بیرلیگی سفیری نامیزدی تد مالوچ، فتح الله‌چی ترور تشکیلاتی (فتو) چته باشی فتح الله گولن‌ین تورکیه‌یه اعاده‌سی ائدیله‌بیله‌جگینی سؤیله‌دی.
پروفسور تد مالوچ تورکیه‌ده نشر ائدن خصوصی بیر تلویزیون‌دا سوال‌لاری جواب، فتو چته باشی گولن‌ین قایتاریلماسینا باغلی،
"یازین (15 ژوئیه)ده یاشانان حادثه‌لر، کودتا گیریشیمی بون‌لارلا باغلی بوتون بیلگی‌لره صاحیبیک. آمریکا پروسه‌سین سونوندا اعاده‌سینی نه اوچون ائتمه‌سین کی. اوباما رهبرلیگینده لازیم‌لی آددیم‌لار آتیلمامیشدی. بو تشکیلاتین کلینتون وقفی ایله باغی اولدوغو اتهام‌لاری ائدیلمیشدی. آنجاق ترامپ رهبرلیگینده فتح الله گولن اعاده ائدیله‌بیلر دئیه دوشونورم . بئله بیر کودتا گیریشیمی‌نین آرخاسیندا اولان بیر آد بیزیم تورپاق‌لاریمیزدا. تورکیه بیر ناتو اؤلکه‌سی و بیزیم ایستراتژی امکداشلیغیمیز وار. تورکیه‌نین طلبی ترامپ رهبرلیگینه ده تکرارلانما‌لی "ایفاده‌لرینی ایستیفاده ائتدی.
مالوچ، "چوخ یاخشی آنلاشاجاق‌لارینی" سؤیلدیگی ترامپ ایله پرزیدنت رجب طیب اردوغان حاقیندا دا،
"ایکی شخصیتین آراسیندا مثبت دانیشیق‌لار اولدوغو دئییلدی. اؤنوموزدکی آیلاردا بیر یئره گله بیلرلر. قابیلیت‌لری و کاراکترلری آراسیندا بنزرلیک اولدوغونو دوشونورم" شکلینده دانیشدی.
اردوغانین تورکیه‌نی یئنی‌دن بؤیوک ائتمه‌سی و ترامپین آمریکانی بؤیوک حالا گتیرمه‌سی هدفی‌نین ده بنزر اولدوغونو سؤیله‌ین مالوچ، ترامپین یالنیز تیجارت دئییل، سیاسی و نیظامی مسئله‌لر دا تورکیه‌نین اهمیتی‌نین فرقینده اولدوغونو دوشوندوگونو قید ائتدی.
